Diari Oficial de la Generalitat Valenciana


Sumari del DOGV 8423, del 14-11-2018 (2018/10170)

Informació pública de l'expedient d'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació avícola d'engreix de pollastres, promogut per García Crosanto, SL, situada al terme municipal de Vilanova d'Alcolea.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8423

Data del DOGV
:   14-11-2018

Secció del DOGV
:   V. ANUNCIS - C) ALTRES ASSUMPTES

Número del document
:   2018/10141


Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Anunci

Informació pública de l'expedient d'autorització ambiental integrada amb avaluació d'impacte ambiental i revisió de les millors tècniques disponibles (MTD), d'una explotació avícola d'engreix de pollastres, promogut per García Crosanto, SL, situada al terme municipal de Vilanova d'Alcolea. [2018/10501]  
De conformitat amb el que estableixen l'article 30 de la Llei 6/2014, de 25 de juliol, de prevenció, qualitat i control ambiental d'activitats a la Comunitat Valenciana, i l'article 36 de la Llei 21/2013, de 9 de desembre, d'avaluació ambiental, se sotmet a informació pública l'expedient número 117/17 IPPC, relatiu a García Crosanto, SL, amb CIF B12980..., que té com a objecte l'autorització ambiental integrada de l'explotació avícola.  
  
- Peticionari: García Crosanto, SL.  
- Emplaçament: parcel·les 904, 905, 923, 924, 925 i 945 del polígon 9 partida Les Devesetes del terme municipal de Vilanova d'Alcolea (Castelló).  
- Projecte: Projecte bàsic d'autorització ambiental integrada per a explotació avícola. Estudi d'impacte ambiental. Quadre i memòria tècnica explicativa de les millors tècniques disponibles.  
- Capacitat: quatre naus per a 120.000 places de pollastres.  
  
El que es posa en general coneixement perquè en el termini de 30 dies hàbils, a partir de l'endemà a la publicació d'aquest anunci en el Diari Oficial de la Generalitat Valenciana, les corporacions i els particulars interessats puguen presentar les al·legacions que estimen convenients.  
Durant aquest termini els interessats podran examinar els projectes presentats en la Direcció General de Canvi Climàtic i Qualitat Ambiental de la Conselleria d'Agricultura, Medi Ambient, Canvi Climàtic i Desenvolupament Rural, ciutat administrativa 9 d'Octubre, torre 1, carrer de la Democràcia, 77, de València i a l'Ajuntament de Vilanova d'Alcolea (Castelló), on estaran exposats en hores d'atenció al públic.  
  
Finalitzat el període d'informació pública, s'anunciarà en el Diari Oficial de la Generalitat Valenciana el moment en el qual podrà consultar-se en la pàgina web de la Conselleria d'Agricultura, Medi Ambient, Canvi Climàtic i Desenvolupament Rural l'informe relatiu a les al·legacions presentades.  
  
València, 23 d'octubre de 2018.- El director general del Canvi Climàtic i Qualitat Ambiental: Joan Piquer Huerga.